જાપાની કવિ બહુદા માંડીને વાત કરવાને સ્થાને અંગુલિનિર્દેશ માત્ર કરીને દ્રશ્યને તથા દ્રશ્યમાં નિવસિત ભાવને વાચકની અંદર ઊઘડવાનો વિસ્તરવાનો અવકાશ કરી આપે છે. વિગતપ્રચૂર વર્ણનોની ભભકતાને બદલે વ્યંજનાત્મક પ્રસ્તુતિ જાપાની કવિને પ્રિય છે. ઘણું બધું અધ્યાહાર રાખીને તે જે કહેવાનું છે તે અભિપ્રેતો વડે કહી દેછે. સમજનેવાલે સમજ ગયે હૈ .. એવું કંઈક. જાપાની ભાષાનું સૌથી વધુ પ્રસિદ્ધ હાઈકુ આ રહસ્યનું ઉત્તમ ઉદાહરણ છે.